Musulman komediıaçysy Trumpa garşy
Yslam we Demokratiıa Musulman komediıaçysy Trumpa garşy Iıul 04, 2016
"Men maşgalamdan howatyrlanıaryn"
"Master of None" komediıa serialynyň režissıory we onuň tanymal baş gahrymany, 33 ıaşly Aziz Ansari geçen hepde New İork Times gazetinde bir makala bilen çykyş edip, syıasatçylaryň musulmanlara garşy tutumlarynyň hut özüne we maşgalasyna oňaısyz täsir ıetirıändigini nygtady.
Ansariniň öz makalasynda ıazmagyna görä, ol Orlandoda terrorçylykly hüjüm bolandan soň, öz ejesine hat üsti bilen ıüz tutup, onuň, adatça, ybadata we doga-dileg üçin barıan metjidine gitmezligini sorapdyr.
"Men haçan-da ol haty ejeme ugradan mahalym, bir amerikan raıatynyň adaty ıagdaıda öz dini ygtykatlaryny ıerine ıetirmeginiň howpludygyny aıan etmegiň adama nähili ynjalyksyzlyk berıändigine doly göz ıetirdim" diıip, ol öz duıgy-düşünjelerini beıan edıär.
“Nädogry garaıyş hasam möwjeıär”
İöne Ansariniň pikirine görä, häzirki dünıäde adamlar "musulman" sözüni eşidende olaryň ıadyna Nobel baıragynyň eıesi Malala Yousafzai, Kareem Abdul-Jabbar ıa-da "One Direction" toparynyň owalky agzasy Zaın Malik düşmän, eıse "Homeland" serialyndaky elhenç terrorçy ıa-da habarlarda görkezilıän "eımenç mahluk" düşıär. Onsoň beıle dünıäde gaty hüşgär bolmak zerur.
"Bu günki günde prezidentlige dalaşgär Donald Trump we onuň ıaly adamlaryň gižželemegi zerarly köpçülikde döreıän nädogry garaıyş hasam möwjeıär. Bu gaty elhenç ıagdaı we bu adamlaryň durmuşyna, işine we ybadatyna diıseň ıaramaz täsir edıär. Ol meni öz maşgalamyň ıagdaıyndan howatyrlanmaga mejbur edıär. Onuň edıän işi gaty manysyz" diıip, Ansari öz makalasynda ıazıar.
Aziz Ansari FTB-niň geçiren barlagynyň netijesinde ıurtda 1000 sany terrorçy bolup biljek adamynyň bardygyny ıaňzydandygyny ıatladyp, bu sanyň 3,3 million ilatly amerikan musulmanlarynyň diňe ıüzden 0,03 göterimini emele getirıändigine üns çekıär. Şeılelikde munuň tutuş musulman jemgyıeti aňlatmaıandygyny nygtaıar.
“Hüjümleriň şärigi ıaly...”
Ansari "Musulman amerikalylaryň aglaba köpçüliginiň Orlandodaky elhenç mahluga meňzedilmegi, edil haısam bolsa bir adamynyň kinoteatrlarda, mekdeplerde, çaga aldyrylıan ıörite hassahanalarda gabat gelene ot açan terrorça meňzedilmegi ıalydyr" diıip ıazıar.
Onuň sözlerine görä, şeıle nukdaınazarda garalanda, yslamfobiıa çykyşlary jemgyıete gaty zyıanlydyr. "Trump Amerikanyň musulmanlar geňeşindäki adamlar "kimiň ıaman niıetlidigini gaty gowy bilıärler" diımek bilen, "millionlarça bigünä musulmanyň gurnalıan elhenç hüjümleriň garamatyna şärikdigini ıaňzydıar". Şeıle garaıyş gaty nädogry. Şol bir wagtyň özünde hem bu terrorçylykly hüjümleriň gün tertibine getirıän real problemalaryň çözgüdine hiç hili peıda etmeıär. Jenap Trumpyň dünıägaraışyna görä, "2007-nji we 2008-nji ıyllaryň ykdysady durnuksyzlygyndan soň Amerikanyň ykdysadyıetini goramagyň iň bähbitli ıoly akıagyzlara gadagançylyk girizilmegidir".
Makalanyň ahyrynda hem komiki artist Trumpyň 11-nji sentıabr hüjümlerinden soň musulmanlaryň "köçelerde baıram edendigi" barada aıdan sözlerine garşy çykıar. Onuň nygtamagyna görä, Amerikada terrorçylyk howpuny azaltmagyň "iň bähbitli" çäresi ıarag ulanylmagy düzgünleşdirıän kanunlardaky şertleriň kynlaşdyrylmagydyr.